**Trpasličia galaxia** je malá galaxia zložená z niekoľkých miliárd hviezd, čo je malý počet v porovnaní s Mliečnou cestou, ktorá obsahuje 200 až 400 miliárd hviezd. Medzi trpasličie galaxie sa niekedy zaraďuje aj Veľký Magellanov mrak, obsahujúci vyše 30 miliárd hviezd, zatiaľ čo iní ho pokladajú za normálnu galaxiu, ktorá obieha okolo tej našej.

Vznik
-----

Súčasná teória predpokladá, že väčšina galaxií, vrátane trpasličích, sa sformovala sa spolupôsobenia temnej hmoty alebo z plynu obsahujúceho kovy. Nakoľko, vesmírna sonda Galaxy Evolution Explorer objavila novo sa formujúce trpasličie galaxie z plynu obsahujúceho kovy. Tieto galaxie sa nachádzajú v prstenci Leva, oblaku vodíka a hélia okolo dvoch masívnych galaxií v Súhvezdí Leva.

Ak má trpasličia galaxia vo svojom strede supermasívnu čiernu dieru, je tvorba hviezd v trpasličej galaxii potlačovaná. Dôvodom sú silné vetry, výrony ionizovaného plynu s vysokou rýchlosťou, ktoré vychádzajú z aktívnych čiernych dier.

Miestni trpaslíci
-----------------

V Miestnej skupine galaxií sa nachádza veľký počet trpasličích galaxií, ide o malé galaxie, ktoré často objehajú okolo väčšej galaxie akou je aj Mliečna cesta, Galaxia Androméda alebo Galaxia v Trojuholníku. Najnovšie štúdie poukázali, že mnohé trpasličie galaxie vznikli slapovými silami počas evolúcie Mliečnej cesty a galaxie Androméda. Slapové trpasličie galaxie vznikajú pri zrážke galaxií a interakcii ich gravitačných más. Prúdy glaktického materiálu sú odnášané od pôvvodných galaxií, pričom ich obklopuje halo temnej hmoty.

Trpasličie galaxie
------------------

Podľa Hubblovej schémý je niekoľko typov trpaslíčich galaxií:

* Eliptická galaxia: trpasličia eliptická galaxia (**dE**) a jej podtyp trpasličia sférická galaxia (**dSph**)
* Nepravidelná galaxia: trpasličia nepravidelná galaxia (**dI**)
* Špirálová galaxia: trpasličia špirálová galaxia

Hobitie galaxie
---------------

Nedávno vytvorený názov **Hobitia galaxia** sa používa na oznaćenie galaxií menších ako trpasličie galaxie.

Ultra pevní trpaslíci
---------------------

**Ultra pevní trpaslíci** (UCD) sú nedávno objavenou triedou vysoko kompaktných galaxií s veľkým počtom hviezd. Naprieč majú dĺžku približne 200 svetelných rokov a 100 miliónov hviezd. Jedným z predpokladov je, že ide o jadrá trpasličích eliptických galaxií, ktoré prišli o plyn a okolité hviezdy vplyvom slapových interakcií pri prechode cez veľké kopy galaxií. Tieto typy galaxií boli nájdené v kope galaxií Panna, kope galaxií Pec, Abell 1689, kope galaxií Coma a ďalšie.

Čiastočný zoznam trpasličích galaxií
------------------------------------

* Trpasličia galaxia Vodnár
* Trpasličia galaxia Veľký pes
* I Zwicky 18
* IC 10
* Veľký Magellanov mrak
* NGC 1569
* NGC 1705
* Trpasličia galaxia Pegas
* Trpasličia galaxia Fénix
* Trpasličia galaxia Strelec
* Trpasličia nepravidelná galaxia Strelec
* Trpasličia galaxia Sochár
* Trpasličia nepravidelná galaxia Sochár
* Sextans A
* Trpasličia galaxia Sextant
* Malý Magellanov mrak
* Trpasličia galaxia Tukan
* Trpasličia galaxia Malý voz
* Willman 1
* Trpasličia galaxia Kýl
* Trpasličia galaxia Drak
* Trpasličia galaxia Pec
* Trpasličia galaxia Lev II

Referencie
----------

1. ↑  Christina M. Manzano-King, Gabriela Canalizo, Laura V. Sales. *AGN-Driven Outflows in Dwarf Galaxies.* The Astrophysical Journal, 2019; 884 (1): 54 DOI: 10.3847/1538-4357/ab4197

Pozri aj
--------

* Hubblova schéma
* Zoznam najbližších galaxií

Externé odkazy
--------------

* Satelitné galaxie Miečnej cesty (po anglicky)
* Hobitie galaxie (po anglicky)
* Veda - Hobitie galaxie (po anglicky)

Zdroj
-----


|  |  |
| --- | --- |
| Portal | Astronomický portál |

*Tento článok je čiastočný alebo úplný preklad článku Dwarf galaxy na anglickej Wikipédii.*

  


| * z
* d
* u
Galaxia |
| --- |
| Hubblova schéma | Eliptická galaxia  ·  Šošovková galaxia  ·  Špirálová galaxia  ·  Špirálová galaxia s priečkou  ·  Nepravidelná galaxia  ·  Trpasličia galaxia |  |
| Štruktúra | Supermasívna čierna diera ·  Jadro galaxie ·  Priečka ·  Galaktický disk ·  Špirálové rameno ·  Galaktické halo |
| Aktívna galaxia | Relativistický jet ·  LINER ·  Rádiová galaxia ·  Seyfertova galaxia ·  Blazar ·  Kvazar |
| Interakcia | Hviezdny prúd ·  Interagujúca galaxia ·  Starburst galaxia ·  Satelitná galaxia ·  Skupina galaxií ·  Superhviezdokopa ·  Vlákna galaxie ·  Prázdnota |
| Zoznam galaxií | Najbližšie ·  Kvazary ·  Špirálové galaxie |